

Informasjonsbrev om *Skolesteg*

Til hjemmene!

Vi ønsker at alle elevene skal lykkes best mulig på skolen. Å lykkes på skolen handler ikke bare om å bli flink i lesing og regning. Det handler også om å vite hvordan vi lærer og hvordan vi kommer overens med andre. Vi vil bruke *Skolesteg* for å lære disse viktige ferdighetene.

I arbeidet med *Skolesteg* lærer elevene ferdigheter innen følgende fire områder:

1. **Ferdigheter for læring:** Elevene lærer ferdigheter som hjelper dem til å bli bedre i å lære. De blir flinkere til å fokusere oppmerksomheten, til å lytte nøye og bruke selvsnakk for å holde konsentrasjonen om en oppgave. De lærer å bli selvhevdende og å be om hjelp når de trenger det.
2. **Empati**: Elevene lærer å kjenne igjen og forstå sine egne og andres følelser. De lærer også å ta andres perspektiv, se ting fra andres side og å vise omsorg for andre.
3. **Mestre følelser**: Elevene lærer hvordan de kan roe seg ned når de har sterke følelser, som bekymringer og sinne.
4. **Problemløsning:** Elevene lærer en framgangsmåte for å løse problemer som kan oppstå i samspill med andre på en positiv måte.

Barnet ditt kommer til å lære mye dette året og han eller hun kommer til å trenge din hjelp! I løpet av året kommer ditt barn til å få med seg et skriv som kalles Foreldrelenke og som hører til de fleste temaene i *Skolesteg*. Foreldrelenkene inneholder enkle aktiviteter som du og barnet ditt kan gjøre sammen. Dette gir deg gode muligheter til å forstå hva barnet ditt lærer, og barnet ditt får mulighet til å øve mer og samtidig vise deg hva han eller hun kan.

Hvis du har spørsmål om *Skolesteg*, er du velkommen til å ta kontakt.

Vi ser fram til et godt samarbeide om å lære barnet ditt ferdigheter som kommer til å hjelpe han eller henne til å lykkes på skolen og i livet.

Med vennlig hilsen